Държавен вестник, бр. 66, 2013 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  66
5. нямат задължения към обществения достав­
чик, крайните снабдители, независимия преносен 
оператор и операторите на електроразпредели­
телните мрежи.
Чл. 59. (1) Търговските участници, изпълнили 
условията по чл. 58, ал. 1, подават заявление за 
регистрация по образец, утвърден от независимия 
преносен оператор, което съдържа:
1. наименование на заявителя, адрес, вид 
лицензия и № на лицензия, № на решение на 
ДКЕВР по чл. 39, ал. 5 ЗЕ;
2. наименование на лицата, заявили желание 
да бъдат преки или непреки членове на балан­
сиращата група;
3. списък на обектите на заявителя и на ли­
цата по т. 2;
4. информация за предоставена мощност на 
обектите по т. 3;
5. информация за местата на измерване на 
обектите по т. 3 и идентификационни номера на 
търговските електромери, валидирана от собстве­
ниците на средствата за търговско измерване, 
които са длъжни да извършат валидирането в 
срок 14 дни;
6. количество произведена/използвана елек­
трическа енергия помесечно за предходната 
календарна година и последните шест месеца, 
предхождащи датата на подаване на заявлението, 
общо за заявителя и лицата по т. 2;
7. лица за контакти на заявителя, които отго­
варят по въпросите за изпращане на графици за 
производство, графици за потребление и графици 
за обмен между балансиращи групи, предложения 
и заявки за балансираща енергия, сетълмент и 
фактуриране.
(2) Към заявлението по ал. 1 се прилагат 
следните документи:
1. удостоверение за предоставен достъп до 
електропреносната и/или електроразпределител­
ните мрежи за всяко от дружествата по ал. 1, т. 1 
и 2 за изпълнени технически изисквания и липса 
на задължения към обществения доставчик и/
или краен снабдител;
2. удостоверението по т. 1 не се изисква от 
дружества с вече предоставен достъп до мрежата 
към момента на влизане в сила на тези правила;
3. декларация от заявителя, че всяко от лицата 
по ал. 1, т. 1 и 2 е сключило договори за достъп 
и договори за пренос на електрическа енергия 
пряко или чрез доставчика на електрическа енер­
гия и е предоставило съответните гаранционни 
обезпечения в съответствие с изискванията на 
нормативната уредба и тези правила;
4. за всички клиенти, заявили желание за 
смяна на доставчика на всеобща услуга и без 
инсталирани електромери за почасово отчитане на 
електрическа енергия – идентификационен номер 
на стандартизиран профил от единен за страната 
списък със стандартизирани товарови профили, 
предложен от разпределителните предприятия;
5. копие от лицензия и съответните допълнения 
към нея, потвърждаващи правото за извършване 
на дейността „координатор на балансираща група“.
Чл. 60. (1) Независимият преносен оператор 
разглежда заявлението в 15-дневен срок и изпраща 
писмен отговор до заявителя, като:
1. приема заявлението за регистрация, посочва 
идентификационния номер/EIC код на координа­
тора на балансиращата група и указва обектите 
и кодовите им номера, които формират групата 
на балансиране, за които отговаря заявителят в 
ролята му на координатор на стандартна балан­
сираща група;
2. дава указания за допълнителна информация 
и срок на представяне;
3. мотивирано отказва да регистрира заявителя 
като координатор на балансираща група.
(2) В срок до 10 дни от получаването на извес­
тието за приемане на заявлението за регистрация 
по ал. 1, т. 1 координаторът на балансиращата 
група следва да сключи договора по чл. 11, т. 8, 
в който е указан размерът на първоначалното 
гаранционно обезпечение, а доставчиците на 
балансираща енергия в балансиращата група да 
сключат договора по чл. 11, т. 7.
(3) Със сключването на договорите по ал. 2 
координаторът на балансиращата група се вписва 
в регистъра по чл. 65 със статус „регистриран“.
(4) След предоставянето на гаранционно 
обезпечение в размера по ал. 2 координаторът 
на стандартна балансираща група се вписва в 
регистъра по чл. 65 със статус „активен“.
Чл. 61. (1) Търговските участници, изпълнили 
условията по чл. 58, ал. 2, подават „заявление 
за регистрация на координатор на специална 
балансираща група“ по образец, утвърден от 
независимия преносен оператор, което съдържа:
1. наименование на заявителя, адрес, вид 
лицензия и № на лицензия, № на решение на 
ДКЕВР по чл. 39, ал. 5 ЗЕ;
2. наименование на лицата, непреки членове 
на специалната балансираща група, които имат 
електромери за почасово отчитане на електри­
ческата енергия;
3. наименование на лицата, непреки членове 
на специална балансираща група, които нямат 
електромери за почасово отчитане на електри­
ческата енергия, при поискване от независимия 
преносен оператор;
4. идентификационен номер на стандартизи­
ран профил от единен за страната списък със 
стандартизирани товарови профили, предложен 
от разпределителните предприятия;
5. списък на обектите на заявителя и членовете 
на групата по т. 2 при поискване от независимия 
преносен оператор;
6. информация за предоставената мощност на 
обектите по т. 5;
7. описание на местата на измерване на 
обектите по т. 5 и идентификационни номера на 
търговските електромери, валидирани от собстве­
ниците на средствата за търговско измерване, при 
поискване от независимия преносен оператор;
8. количество произведена/използвана елек­
трическа енергия помесечно за предходната 
календарна година, общо за координатора и 
членовете на групата;
9. лица за контакти на заявителя, които отго­
варят по въпросите на изпращане на графици за 
производство, графици за потребление и графици 
за обмен, предложения и заявки за балансираща 
енергия, сетълмент и фактуриране.